# UVOD

Izobraževanje je danes zelo razširjena človekova in družbena dejavnost. Predstavlja prihodnost in je največje zagotovilo, da se bo človek ohranil in kvalitetno živel.

**Didaktika** je znanstvena disciplina, ki znanstveno preučuje *izobraževanje*, ga utemeljuje, razvija, spremlja, raziskuje, izpopolnjuje in spreminja.

Didaktika ima svoje korenine daleč v zgodovini. Nekateri viri navajajo, da je bilo izobraževanje (tudi šolsko) razvito že pred 2000 leti pr.n.št. in več. Vendar današnja didaktika ni v kontinuiteti[[1]](#footnote-1) s takratno didaktiko. Današnja didaktika ima svoje korenine v antični družbi, iz katere izhaja tudi izraz *didaktika*:

* *didaskein* = poučevanje
* *didasko* = poučujem
* *didaktikos* = poučen
* *didaskalos* = poučevalec (učitelj)

Iz antike se je didaktika prenesla v rimsko družbo. Rimljani so razvili zlasti metodiko govorništva. Današnja didaktika ima kontuiteto iz 17.stol.:

* W. Ratke (1571-1635) ponovno uvede izraz *didaktika*, ki se ohrani do današnjih dni, čeprav takrat še ni označeval didaktiko kot znanstveno disciplino v današnjem pomenu.
* Jan Amos Komensky (1592-1670) je najbolj znan je po svojem delu *Velika didaktika*. V delu razvije idejo osnovne šole in jo utemelji.

Didaktika kot znanstvena disciplina se pojavi v 18. in 19.stol., ko nemški pedagog in filozof Herbart didaktiko vključi med univerzitetne študije.

**Predmet didaktike** je *izobraževanje* ne glede na to v kakšni obliki poteka, kje poteka in kdo ga izvaja.

1. Nepretrganost, neprekinjenost, povezanost; kar poteka brez presledkov, prekinitve. [↑](#footnote-ref-1)